दुनिया की नंबर-1 टीम ऐसे नहीं खेलती : गांगुली  
नॉटिंघम की हार के बाद टीम इंडिया के पूर्व कप्तान सौरव गांगुली ने कहा है कि हार के लिए टीम की तैयारियां जिम्मेदार हैं।
नॉटिंघम में हार के बाद टीम इंडिया की हर तरफ आलोचना हो रही है। अब टीम इंडिया के पूर्व कप्तान सौरव गांगुली ने कहा है कि हार के लिए टीम की तैयारियां जिम्मेदार हैं। गांगुली के मुताबिक इंग्लैंड जैसे मुश्किल दौरे के लिए सभी खिलाड़ियों को पहले आना चाहिए और प्रैक्टिस करने के लिए कम से कम दो मैचों की जरूरत पड़ती है लेकिन ऐसा नहीं हुआ और टीम को 2 टेस्ट मैचों में लगातार हार मिली। गांगुली ने तीखे शब्दों में आलोचना करते हुए कहा कि टीम का प्रदर्शन औसतन था और नंबर 1 टीम ऐसे नहीं खेलती है।